open-index/open-wikipedia-markdown huggingface dataset:
მიხეილ ხუციშვილი

**მიხეილ ხუციშვილი** (დ. 28 იანვარი, 1979, თბილისი) — ქართველი ფეხბურთელი, პოზიციით თავდამსხმელი. ბოლოს თამაშობდა სერბეთის სუპერლიგის კლუბ „ვოივოდინაში“. მოულოდნელად წავიდა ფეხბურთიდან გულზე სერიოზული პრობლემების გამო.

## კარიერა 
პროფესიონალური კარიერა დაიწყო „ჟინერში“, ერთ წელიწადში გადავიდა ქართულ გიგანტში, თბილისის „დინამოში“. ამ პერიოდში ასევე ირიცხებოდა ქართულ კლუბ თბილისის „ლოკომოტივსა“ და „მერანში“, ასევე მოლდოვურ ტირასპოლის „შერიფში“.

2002 წელს გადავიდა საბერძნეთში, სადაც იცავდა „კალამატას“ ღირსებას, სეზონის მეორე ნახევარი კი „პასი იანინაში“ გაატარა. 2004 წლის იანვარში იგი დაბრუნდა საქართველოში და ჩაირიცხა ქუთაისის „ტორპედოს“ რიგებში, ექვსი თვის შემდეგ იგი გადავიდა აზერბაიჯანულ კლუბ  „კაპაზში“.

იანვარში იგი შეიძინა ბოლნისის „სიონმა“, რაც მისთვის კარგი გამოდგა, ვინაიდან მათ პირველი ადგილი დაიკავეს 2005-2006 წლების ჩემპიონატში. ამას მოყვა მისი დაბრუნება თბილისის „დინამოში“ 2006 წლის ზაფხულში. დინამოში ორი სეზონი დარჩა და გახდა უმაღლესი ლიგის 2007-2008 წლების სეზონის გამარჯვებული, ასევე იგივე სეზონის ბომბარდირი.

2008 წლის ზაფხულში გადავიდა აზერბაიჯანულ კლუბ  ბაქოს „ოლიმპიკში“ (ახლანდელი „აზალი“), მაგრამ 6 თვის შემდეგ კონტრაქტი გააფორმა სერბეთის სუპერლიგის კლუბ „ვოივოდინასთან“. 2009 წლის ზაფხულში შეუერთდა „ვოივოდინას“ გიორგი მერებაშვილთან ერთად, მაგრამ მას დაუდგინდა გულის პრობლემები, რის გამოც მოუწია ფეხბურთიდან წასვლა 2010 წელს.

## ტიტულები 
### საკლუბო 
***სიონი ბოლნისი**
****უმაღლესი ლიგა ჩემპიონი (1):** 2005–06

***დინამო თბილისი**
****უმაღლესი ლიგა ჩემპიონი (2):** 1997–98, 2007–08

### ინდივიდუალური 
***უმაღლესი ლიგის ბომბარდირი (1):**  2007–08

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballdatabase-ზე 

## სქოლიო 
კატეგორია:დაბადებული 1979
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:თბილისის ლოკომოტივის ფეხბურთელები
კატეგორია:თბილისის მერანის ფეხბურთელები
კატეგორია:ტირასპოლის შერიფის ფეხბურთელები
კატეგორია:ქუთაისის ტორპედოს ფეხბურთელები
კატეგორია:განჯის ქიაფაზის ფეხბურთელები
კატეგორია:ბოლნისის სიონის ფეხბურთელები
კატეგორია:ბაქოს აზალის ფეხბურთელები
კატეგორია:ნოვი-სადის ვოივოდინას ფეხბურთელები
კატეგორია:დაბადებული 28 იანვარი
კატეგორია:თბილისში დაბადებულები
მ
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
როდრიგო პრიეტო

**როდრიგო პრიეტო** (; 23 ნოემბერი, 1965) — მექსიკელი ოპერატორი. ცხოვრობს აშშ-ში. ცნობილია კინოკამერის უჩვეულო გამოყენებით.

## ფილმოგრაფია
## რესურსები ინტერნეტში
* 

კატეგორია:მექსიკელი კინოოპერატორები
კატეგორია:დაბადებული 23 ნოემბერი
კატეგორია:დაბადებული 1965
კატეგორია:ცოცხალი ადამიანები
კლაუდიო მირანდა

**კლაუდიო მირანდა** (; მარტი, 1964 ) — ჩილეში დაბადებული ამერიკელი ოპერატორი. ცნობილია 3D ფილმით „პის ცხოვრება“.

## ფილმოგრაფია
## რესურსები ინტერნეტში
*
*

კატეგორია:ამერიკელი კინოოპერატორები
კატეგორია:დაბადებული 1964
კატეგორია:ცოცხალი ადამიანები
სან-მარინოს გერბი

**სან-მარინოს გერბი** — დაახლოებით XIV საუკუნეში შექმნილი გერბი. მისი ოფიციალურად დამტკიცების თარიღად მიჩნეულია 1862 წლის 6 აპრილი.

გერბის XX საუკუნის შუა პეიროდამდელ ოფიციალურ დიზაინთან დაკავშირებით მცირე მტკიცებულებები არსებობს. დროშების შესახებ პოპულარული ჟურნალის „The Flag Bulletin“-ის 1963-64 წლის ზამთრის გამოშვების 31-ე გვერდზე აღნიშნული იყო, რომ „*სან-მარინოს დროშისა და გერბის ოფიციალური ფირფიტა, წარმოადგენდა სან-მარინოს მთავრობის საჩუქარს, ნიუ-იორკში მათი კონსულის მეშვეობით.“* 1963 წლის მარტიდან თავდაპირველად ეს ფირფიტა გამოქვეყნდა რესპუბლიკის ოფიციალურ გზამკვლევში. 2011 წელს, ახალმა „კანონმა სან-მარინოს დროშისა და გერბის“ შესახებ მიიღო ოდნავ გამარტივებული გერბის დიზაინი, მთავარი ცვლილებები შეეხო ტოტებს, რომლებსაც განტოტებები აღარ ჰქონდათ, კოშკებს რომლებიც მრგვალი ფორმის მაგივრად ოთხკუდხედები გახდნენ და ფანჯრებს, რომლებიც ახლა „*სინისტერის*“ მიმართულებით არიან განლაგებულნი.

სან-მარინოს გერბი გამოსახულია ქვეყნის დროშაზე და სან-მარინოს ფეხბურთის ფედერაციის ლოგოზე.

## აღწერა 
გერბის ოფიციალური აღწერილობა:

გერბის კომპონენტები დეტალურად:

* ფარის ლურჯ ფონზე მოჩანს სამი მწვანე მთა, თითოეული ერთი ვერცხლისფერი კოშკით, რომელთაც ზემოდან ამშვენებთ ფლიუგერები, წარმოდგენილნი სირაქლემის ბუმბულით. კოშკები განასახიერებენ სან-მარინოს სამ ციტადელს (ლა-გუაიტა, ლა-ჩესტა და ლა-მონტალე), ხოლო გორაკები წარმოადგენენ მონტე ტიტანოს სამ მწვერვალს.

* დევიზი — „LIBERTAS“ (). დევიზი სავარაუდოდ დაკავშირებულია, სან-მარინოს ადრეულ წლებში პოლიტიკური დევნის მსხვერპლებთან, და ქვეყნის თავისუფლების გასაოცარ შენარჩუნებასთან დიდი სახელმწიფოების გარემოცვაში. ასევე შესაძლებელია, რომ დევიზი შემუშავავებულ იქნა ქვეყნის დამაარსებლის მარინუსის ბოლო სიტყვებიდან „*Relinquo vos liberos ab utroque homine*“ (ლათ.-დან „მე გტოვებთ თავისუფალს ორივე კაცისგან“).
* მუხისა და ზეთისხილის ტოტები, რომელნიც გერბს გარშემოერტყმიან წარმოადგენენ რესპუბლიკის სტაბილურობისა და თვისუფლების დაცვის სიმბოლოებს.
* გვირგვინი წარმოდგენილია სუვერენულობის სიმბოლოს სახით.

## იხილეთ აგრეთვე 
150პქ|thumb|სან-მარინოს ფეხბურთის ფედერაციის ლოგო
* წმინდა მარინუსი
* სან-მარინოს დროშა
* სან-მარინოს სამი კოშკი

## რესურსები ინტერნეტში 
*კანონი სან-მარინოს დროშაზე და გერბზე

## სქოლიო 
კატეგორია:სახელმწიფო გერბები
კატეგორია:სან-მარინოს ეროვნული სიმბოლოები
კატეგორია:გერბები ანბანის მიხედვით
როჟე მილა

**როჟე მილა** (; დ. 20 მაისი, 1952) — კამერუნელი ფეხბურთელი, რომელიც თამაშობდა თავდამსხმელის პოზიციაზე. ის იყო ერთ-ერთი პირველი საერთაშორისო დონის ვარსკვლავი აფრიკის საფეხბურთო სამყაროდან. მან სამი მსოფლიო საფეხბურთო ჩემპიონატი ითამაშა კამერუნის ნაკრების რიგებში. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 57-ე ადგილზე დასახელდა.

## მიღწევები
### ინდივიდუალური
* ფიფა-ს ასეული (FIFA 100): 2004

## რესურსები ინტერნეტში 
* 
* როჟე მილას ბიოგრაფია 

## სქოლიო
კატეგორია:კამერუნელი ფეხბურთელები
კატეგორია:დაბადებული 20 მაისი
კატეგორია:დაბადებული 1952
კატეგორია:ბასტიას ფეხბურთელები
კატეგორია:მონპელიეს ფეხბურთელები
კატეგორია:ფიფას 100-ეული
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ლევან მელქაძე

**ლევან მელქაძე** (დ. 12 დეკემბერი, 1979) — ქართველი ფეხბურთელი, პოზიციით თავდამსხმელი. ამჟამად თავისუფალი აგენტი, ბოლო, 2012-2013 წლების სეზონი გაატარა ცხინვალის „სპარტაკში“.

## კარიერა 
### საკლუბო 
თამაშობდა გუნდებში: „თსუ“ თბილისი, „ნორჩი დინამოელი“, „ვიტ ჯორჯია“,  „სიენა“ და „დინამო“ თბილისი. 2005 წელს მელქაძე გახდა უმაღლესი ლიგის ბომბარდირი, 31 მატჩში გაიტანა 27 გოლი „დინამოს“ შემადგენლობაში. 2006 წლის სეზონისთვის იგი შეიძინა ნორვეგიულმა „ვოლერენგამ“, ვინაიდან თავი ვერ გამოიჩინა კონტრაქტის დასრულების შემდეგ, ზაფხულში გუნდიდან გაათავისუფლეს. მოგვიანებით შეუერთდა ყაზახურ „შახტიორს“. 2008 წლიდან ირიცხებოდა „ზესტაფონის“, ბოლნისის „სიონისა“ და ცხინვალის „სპარტაკის“ რიგებში. 2013 წლიდან იგი თავისუფალი აგენტია.

### სანაკრებო 
2001-2004 წლებში ეროვნულ ნაკრებში ჩატარებული აქვს 5 მატჩი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი National-football-teams.com-ზე 

## სქოლიო 
კატეგორია:დაბადებული 1979
კატეგორია:ქართველი ფეხბურთელები
კატეგორია:თსუ-ს ფეხბურთელები
კატეგორია:თბილისის დინამოს ფეხბურთელები
კატეგორია:ნორჩი დინამოელის ფეხბურთელები
კატეგორია:ვიტ ჯორჯიას ფეხბურთელები
კატეგორია:სიენის ფეხბურთელები
კატეგორია:ყარაღანდის შახტიორის ფეხბურთელები
კატეგორია:ზესტაფონის ფეხბურთელები
კატეგორია:ბოლნისის სიონის ფეხბურთელები
კატეგორია:ცხინვალის ფეხბურთელები
კატეგორია:დაბადებული 12 დეკემბერი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
ალექსანდრ დესპლა

**ალექსანდრ დესპლა** (; დ. 23 აგვისტო, 1961) — ფრანგი კინომუსიკოსი. 5-ჯერ იყო ნომინირებული ოსკარზე, ხოლო ექვს-ექვსჯერ ოქროს გლობუსისა და BAFTA-ს ჯილდოებზე. მიღებული აქვს ოქროს გლობუსის სამი, სეზარისა და BAFTA-ს თითო ჯილდო.

## ფილმოგრაფია
## რესურსები ინტერნეტში
* Alexandre Desplat, official website  
* Alexandre Desplat, fan website  
* 

კატეგორია:ფრანგი კომპოზიტორები
კატეგორია:დაბადებული 23 აგვისტო
კატეგორია:დაბადებული 1961
კატეგორია:ცოცხალი ადამიანები
ბობი მური

**ბობი მური** (; დ. 12 აპრილი, 1941 — გ. 24 თებერვალი, 1993) — ინგლისელი ფეხბურთელი. კაპიტნობდა „ვესტ ჰემ იუნაიტედს“ 10 წელზე მეტხანს და იყო ინგლისის ნაკრების კაპიტანი 1966 წლის მსოფლიო ჩემპიონატზე, როდესაც ინგლისმა პირველი და დღემდე ერთადერთი მსოფლიო ჩემპიონის ტიტული მოიგო. აღიარებულია მსოფლიოს ყველა დროის ერთ-ერთ გამორჩეულ ფეხბურთელად, ხოლო პელემ ის საუკეთესო მცველად დაასახელა, ვის წინააღმდეგაც ოდესმე უთამაშია. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 37-ე ადგილზე დასახელდა.

მურმა 108 მატჩი ჩაატარა ინგლისის ნაკრებში, რაც რეკორდი იყო მისი საერთაშორისო კარიერის დასრულებისას, 1973 წელს. ეს რეკორდი მოგვიანებით დაამხო მეკარე პიტერ შილტონმა, რომელმაც 124 მატჩი ჩაატარა ნაკრებში. მურის რეკორდი მინდვრის მოთამაშეებს შორის კი, 2009 წელს ერთი მატჩით გააუმჯობესა დეივიდ ბექჰემმა. მაგრამ, განსხვავებით ბექჰემისგან, მურს ყველა ნათამაშები  მატჩი შეუცვლელად ჰქონდა ნათამაშები, რაც უნიკალური შედეგი ალბათ კვლავ დიდხანს იქნება.

## სანაკრებო სტატისტიკა
## მიღწევები
### საკლუბო 
### სანაკრებო 
;  ინგლისი
* მსოფლიო ჩემპიონი: 1966

### ინდივიდუალური 
* მსოფლიო ჩემპიონატის სიმბოლური ნაკრების წევრი: 1966

## ლიტერატურა
* 
* 
* 
* 

## რესურსები ინტერნეტში 
*
*ბობი მურის მემორიალური საიტი

## სქოლიო
კატეგორია:დაბადებული 12 აპრილი
კატეგორია:დაბადებული 1941
კატეგორია:გარდაცვლილი 24 თებერვალი
კატეგორია:გარდაცვლილი 1993
კატეგორია:ინგლისელი ფეხბურთელები
კატეგორია:ფულემის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:1962 წლის მსოფლიო საფეხბურთო ჩემპიონატის ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:ინგლისელი ფეხბურთის მწვრთნელები
კატეგორია:მსოფლიო ჩემპიონები ფეხბურთში
კატეგორია:ინგლისური ფეხბურთის დიდების დარბაზის წევრები
კატეგორია:1968 წლის ევროპის საფეხბურთო ჩემპიონატის ფეხბურთელები
ტაქსოდიუმისებრნი

**ტაქსოდიუმისებრნი** () — წიწვოვან მცენარეთა  ოჯახი ძველი კლასიფიკაციით, ახალი კლასიფიკაციით კვიპაროზისებრთა ოჯახთან ერთად განიხილება.  მაღალი ხეებია, ნემსისებრი ან ქერქლისებრ ფოთლები აქვთ. ოჯახში 15-16 სახეობაა, რომლებიც 9 გვარშია გაერთიანებული. 

იზრდებიან აღმოსავლეთ აზიასა და ჩრდილოეთ ამერიკაში. 1 გვარი (Athrotaxis) გვხვდება ტასმანიაში. გეოლოგიის წარსულში ტაქსოდიუმისებრნი უხვად და ფართოდ იყო გავრცელებული ჩრდილოეთ ნახევარსფეროში; საქართველო, კერძოდ კოლხეთის დაბლობი, ტაქსოდიუმისებრთა საოცარი ხანგრძლივი არსებობით (მეზოზოური ერიდან მეოთხეული პერიოდის ჩათვლით) და  მრავალფეროვნებით გამოირჩეოდა. 

თანამედროვე ტაქსოდიუმისებრნი ნამდვილი „ცოცხალი ნამარხებია“ (განსაკუთრებით მეტასეკვოიის, გლიპროსტრობუსისა და ტაივანიის გვარები). უფრო ცნობილი გვარების სეკვოია, სეკვოიადენდრონი, ტაქსოდიუმი, კრიპტომერია, კუნინგამია. ტაქსოდიუმისებრთა მერქანს სხვადასხვა დანიშნულებით იყენებენ. ზოგიერთ სახეობას დეკორატიულ მცენარედ აშენებენ.

## ლიტერატურა
კატეგორია:ტაქსოდიუმისებრნი
რატი ალექსიძე

**რატი ალექსიძე** (დ. 3 აგვისტო, 1978, თბილისი) — ვეტერანი ქართველი თავდამსხმელი, კარიერა დაასრულა. ბოლოს ირიცხებოდა გორის „დილას“ რიგებში. გამოდიოდა საქართველოს თითქმის ყველა ასაკობრივ ნაკრებში, ასევე ეროვნულ ნაკრებშიც.

## კარიერა 
### საკლუბო 
მისი საკლუბო კარიერა დაიწყო თბილისის „დინამოში“. ჯერ კიდევ 1996 წელს ვარჯიშობდა „ჩელსის“ სარეზერვო გუნდში. ალექსიძეს მთავარ გუნდში თამაშის უფლება არ ჰქონდა, რადგან გაერთიანებულ სამეფოში კონტრაქტის გაფორმების უფლება არ ჰქონდა და „დინამოში“ დაბრუნდა.

1996-97 წლების სეზონში. მისს გოლის გატანის ალღო დაეხმარა კლუბს მოეგო უმაღლესი ლიგა 1997, 1998 და 1999 წლებში, ისევე როგორც 1997 წლის თასის მოპოვებაში. მისი „დინამოში“ თამაშის მანძილზე 71 მატჩში შეძლო 33 გოლის გატანა და განსაკუთრებით 1999-00 წლების სეზონში 14 მატჩში გატანილი 12 გოლის შემდეგ მისით უცხოური კლუბები დაინტერესდნენ, მათ შორის მოსკოვის „სპარტაკი“, თუმცა ალექსიძის შეძენა „ჩელსიმ“ მოახერხა.
ალექსიძემ პირველ გუნდში ჩაატარა მხოლოდ 2 მატჩი ლიგაში და 1 ევროპაზე, ყველა შემცვლელად. ეროვნულ ნაკრებში გამოძახებულმა ალექსიძემ ტრავმა მიიღო უკრაინის ანკებთან თამაშში, რის გამოც 11 თვე გაუცდა. ნარკოდამოკიდებულების გამო სამწელიწადნახევრის მანძილზე კარიერა შეწყვეტილი ჰქონდა.

2008 წლის ივლისში იგი დაბრუნდა ფეხბურთში და კარიერა გააგრძელა თბილისის „ლოკომოტივში“. 2009 წელს შეუერთდა უნგრულ „დიორს“, სადაც 2012 წლამდე ითამაშა. შემდეგ უკანა კუნთის გაწყვეტის გამო გუნდს ვეღარ ეხმარებოდა და გადაწყვიტა საქართველოში დაბრუნებულიყო. კარიერა გორის „დილაში“ განაგრძო, თუმცა მალევე იქიდანაც წამოვიდა.

### სანაკრებო 
1998 დან 2004 წლამდე ეროვნულ ნაკრებში ჩატარებული აქვს 28 მატჩი და შეძლო 2 გოლის გატანა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი National-football-teams.com-ზე 
* 

## სქოლიო 
კატეგორია:დაბადებული 3 აგვისტო
კატეგორია:დაბადებული 1978
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:თბილისის ლოკომოტივის ფეხბურთელები
კატეგორია:გორის დილას ფეხბურთელები
კატეგორია:პრემიერ ლიგის ფეხბურთელები
კატეგორია:ჩელსის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:როსტოვის ფეხბურთელები
კატეგორია:დიორის ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
Sadeness (Part I)

"**Sadeness (Part I)**" — მუსიკალურ პროექტ ენიგმას სიმღერა. იგი გამოვიდა 1990 წელის ნოემბერში, როგორც ოთხიდან პირველი სინგლი, ალბომიდან *MCMXC a.D.*. სიმღერა საერთაშორისო ჰიტად იქცა, მოხვდა რა 24 ქვეყნის ჩარტების პირველ პოზიციებზე და სხვა ქვეყნების საუკეთესო ათეულებში, მათ შორის - აშშ-ში, სადაც იგი პოპულარული სიმღერების ჩარტის მეხუთე პოზიციაზე იმყოფებოდა, ხოლო საცეკვაო ჩარტში - პირველზე. ამ ქვეყანაში მან ოქროს სტატუსი მიიღო. მსოფლიო მასშტაბით გაიყიდა 5 მილიონი ასლის ოდენობით.

## ჩარტი
### პოზიცია ჩარტებში
### ჩარტი წლის ბოლოს
## სქოლიო
კატეგორია:ენიგმას სიმღერები
კატეგორია:1990 წლის სიმღერები
კატეგორია:1991 წლის სიმღერები
მწვანე პითონი

**მწვანე პითონი** () — გველების სახეობა მახრჩობელასებრთა ოჯახისა. სხეულის სიგრძე 150-180 სმ, ზოგჯერ 200 სმ აღწევს. გავრცელებულია პაპუა-ახალი გვინეის ტროპიკული წვიმის ტყეებში, ინდონეზიის კუნძულებსა და კეიპ-იორკის ნახევარკუნძულზე. კვერცხისმდებელი სახეობაა. შეწყვილებიდან 70-90 დღის შემდეგ დებს 5-35-მდე კვერცხს. ძირითადად ბინადრობს ტროპიკულ ტყეებში, ბუჩქებში, ბუჩქნარებსა და ხეებზე. სიცოცხლის ხანგრძლივობა 15-იდან 20 წლამდეა.

## რესურსები ინტერნეტში 
* Morelia viridis 
* Morelia viridis  

კატეგორია:მახრჩობელასებრნი
ნიკა ფილიევი

**ნიკა ფილიევი** (; დ. 21 მარტი, 1991) — რუსი ფეხბურთელი, ეთნიკურად ოსი. 2013 დან 2014 წლამდე იცავდა გორის „დილას“ ღირსებას. პოზიციით შემტევი ნახევარმცველია. 

## კარიერა
მისი დებიუტი რუსეთის პრემიერ ლიგაში შედგა 2009 წლის 16 მაისს, მოსკოვის „ლოკომოტივის“ შემადგენლობაში „ტერეკის“ წინააღმდეგ.

## რესურსები ინტერნეტში 
*პროფილი Transfermarkt-ზე 
*პროფილი Soccerway-ზე 

კატეგორია:დაბადებული 1978
კატეგორია:რუსი ფეხბურთელები
კატეგორია:გორის დილას ფეხბურთელები
კატეგორია:მოსკოვის ცსკა-ს ფეხბურთელები
კატეგორია:ბრატისლავის სლოვანის ფეხბურთელები
კატეგორია:მოსკოვის ლოკომოტივის ფეხბურთელები
კატეგორია:დაბადებული 21 მარტი
კატეგორია:ცოცხალი ადამიანები
როდნა

**როდნა** () — მთის მასივი კარპატებში. აღმოსავლეთი კარპატების უმაღლესი ნაწილი. ვრცელდება რუმინეთის ჩრდილოეთით, უკრაინის სახელმწიფო საზღვართან. დასავლეთიდან აღმოსავლეთისაკენ გადაჭიმულია დაახლოებით 50 კმ-ზე. უმაღლესი მწვერვალის სიმაღლეა 2305 მ (მთა პიეტროსი). აგებულია გრანიტებითა და კრისტალური ქანებით, დასავლეთი ნაწილი — ფლიშით. თხემური ნაწილი ატარებს ძველი გამყინვარების კვალს. მთებში გავრცელებულია პირიტის საბადოები, აგრეთვე მოიპოვება მინერალური წყაროები. ფერდობები, ზღვის დონიდან 1500 მ-მდე შემოსილია წიფელითა და წიწვოვანი ტყით; უფრო მაღლა არის მდელოები და ბუჩქნარები. ზაფხულში, ალპური მდელოები გამოყენებულია საძოვრებად. უფრო ქვემოთ ხდება ხე-ტყის დამზადება. მასივის გარკვეული ნაწილი უკავია ეროვნულ პარკსა და ბიოსფერულ რეზერვატს. განვითარებულია ტურიზმი.

## რესურსები ინტერნეტში 
კატეგორია:რუმინეთის ქედები
ფეგერაშის მასივი

**ფეგერაშის მასივი** () — მთის მასივი სამხრეთ კარპატებში. გადაჭიმულია რუმინეთის ცენტრალურ ნაწილში დაახლოებით 60 კმ-ზე. მასზე აღმართულია რუმინეთის ყველაზე მაღალი მწვერვალი — მოლდოვიანუ (2544 მ). მოქცეულია მდინარე ოლტის ხეობასა და მდინარე დიმბოვიცის სათავეებს შორის. რელიეფში გვხვდება მყინვარული ტბები, ცირკები, კლდოვანი მწვერვალები. აგებულია მეტწილად კრისტალური ფიქლებით. 1700 მ-მდე შემოსილია წიფლის, მუხისა და წიწვოვანი ტყით, უფრო მაღლა არის სუბალპური და ალპური მცენარეულობა. განვითარებულია ტურიზმი, ალპინიზმი.

## რესურსები ინტერნეტში 
კატეგორია:რუმინეთის ქედები
ნესტორ მუმლაძე

'''ნესტორ 'რამაზ' მუმლაძე''' (დ. 10 ივნისი, 1959) — ქართველი მწვრთნელი, წვრთნიდა თბილისის „დინამოს“, ქუთაისის „ტორპედოს“, რუსთავის „მეტალურგსა“ და „ვიტ ჯორჯიას“. ამ უკანასკნელთან ერთად 2008-09 წლის სეზონში გახდა უმაღლესი ლიგის გამარჯვებული. 2014 წლის ივლისიდან საფეხბურთო კლუბ „ზუგდიდს“ თავკაცობდა. ამავე წლის სექტემბრიდან იგი ბესიკ შეროზიამ შეცვალა.

## ტიტულები 
* უმაღლესი ლიგა ჩემპიონი (1): 2008/2009
* უმაღლესი ლიგა მეორე ადგილი (2): 2005/2006, 2007/2008

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

## სქოლიო
კატეგორია:დაბადებული 1959
კატეგორია:თბილისის დინამოს მწვრთნელები
კატეგორია:ქართველი ფეხბურთის მწვრთნელები
კატეგორია:ვიტ ჯორჯიას მწვრთნელები
კატეგორია:ქუთაისის ტორპედოს მწვრთნელები
კატეგორია:რუსთავის მეტალურგის მწვრთნელები
კატეგორია:დაბადებული 10 ივნისი
ნესტორ
ფეგერაში

**ფეგერაში** () — ქალაქი ცენტრალურ რუმინეთში, ბრაშოვის ჟუდეცში. მდებარეობს მდინარე ოლტის ნაპირებზე, ფეგერაშის მასივის ჩრდილოეთით, ბრაშოვიდან 76 კილომეტრში. 2011 წლის მოსახლეობის აღწერის მიხედვით ქალაქში ცხოვრობდა 28,330 ადამიანი. დოკუმენტებში პირველად მოხსენებულია 1291 წელს.

## რესურსები ინტერნეტში 
## სქოლიო
კატეგორია:რუმინეთის ქალაქები
პარინგის მთები

**პარინგის მთები**, **პარინგულუი** () — ქედი რუმინეთში, ვრცელდება სამხრეთ კარპატებში. რუმინეთის ერთ-ერთი ყველაზე მაღალი ქედი. უმაღლესი მწვერვალის სიმაღლე აღწევს 2519 მ-ს (მთა პარინგულ-მარე). მეტწილად აგებულია კრისტალური ქანებით, პერიფერიული ნაწილი აგებულია პალეოზოური, მეზოზოური და კაინოზოური ასაკის დანალექი ქანებით. კალთები შემოსილია ფართოფოთლოვანი ტყით; უფრო მაღლა სუბალპური და ალპური მდელოებია.

## რესურსები ინტერნეტში 
* პარინგის მთები  

კატეგორია:რუმინეთის ქედები
ანდერსონ აკინო

**ანდერსონ აკინო** (; დ. 18 დეკემბერი, 1986, ფოს-დუ-იგუასუ, პარანა, ბრაზილია) — ბრაზილიელი ფეხბურთელი, თავდამსხმელი.

სხვადასხვა დროს იცავდა „ატლეტიკო პარანაენსეს“, „სპორტ რესიფის“, „გოიასის“, „იტუანოს“, რუსთავის „ოლიმპის“, „პარანას“, „კორიტიბას“, „სანტა-კრუზის“, „ლინენსეს“, „ბოტაფოგოს“, „ფიგეირენსესა“ და „ლონდრინას“ ღირსებას. ამჟამად კვლავ ბრაზილიური კლუბის „იტუანოს“ ღირსებას იცავს.

პარანას შტატის სუპერლიგის ჩემპიონი (2002) და დალასის თასის მფლობელი (2005) „ატლეტიკო პარანაენსეს“ შემადგენლობაში. ბრაზილიის ჩემპიონატის (სერია B) (2006) და პერნამბუკანოს ჩემპიონატის ორგზის (2006, 2007) გამარჯვებული „სპორტ რესიფის“ შემადგენლობაში. საქართველოს ჩემპიონი (2010) რუსთავის „ოლიმპის“ შემადგენლობაში. პარანაენსეს ჩემპიონატის ორგზის (2011, 2012) გამარჯვებული „კორიტიბას“ შემადგენლობაში.

2009–2010 წლის სეზონში ანდერსონ აკინომ რუსთავის „ოლიმპის“ მაისურით საქართველოს ჩემპიონატის 31 მატჩში 26 გოლი გაიტანა და ქვეყნის პირველობის საუკეთესო ბომბარდირის ტიტული მოიპოვა.

#### საკლუბო სტატისტიკა 
## მიღწევები
### საკლუბო
;  ატლეტიკო პარანაენსე
* დალასის თასი: 2005
* პარანას შტატის სუპერლიგა: 2002

;  სპორტ რესიფი
* პერნამბუკანოს ჩემპიონატი: 2006, 2007
* ბრაზილიის სერია B: 2006

;  რუსთავი
* საქართველოს ჩემპიონატი: 2009–10

;  კორიტიბა
* პარანაენსეს ჩემპიონატი: 2011, 2012

## რესურსები ინტერნეტში
* პროფილი და სტატისტიკა
* პროფილი და სტატისტიკა — Soccerway
* პროფილი და სტატისტიკა — espnfc.com
* პროფილი და სტატისტიკა — TheFinalBall.com

## სქოლიო

კატეგორია:დაბადებული 1986
კატეგორია:დაბადებული 18 დეკემბერი
კატეგორია:ბრაზილიელი ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:კორიტიბას ფეხბურთელები
კატეგორია:ბოტაფოგოს ფეხბურთელები
კატეგორია:ეროვნული ლიგის ფეხბურთელები
კატეგორია:რუსთავის მეტალურგის ფეხბურთელები
კატეგორია:ცოცხალი ადამიანები
ფეგერაში (მრავალმნიშვნელოვანი)

**ფეგერაში** შეიძლება ნიშნავდეს: 

* ფეგერაში — ქალაქი რუმინეთში 
* ფეგერაში — მთის მასივი რუმინეთში
კელიმანი

**კელიმანი** () — მთის მასივი აღმოსავლეთ კარპატებში, რუმინეთის ტერიტორიაზე. სიგრძე დაახლოებით 70 კმ. ყველაზე მაღალი მწვერვალის სიმაღლეა 2104 მ (მთა პიეტროსი). ძირითადად აგებულია ნეოგენური ვულკანური ქანებით. ღრმად არის დანაწევრებული მდინარეთა ხეობებით. მთა პიეტროსის ლანდშაფტში არის ძველი გამყინვარების კვალი. ფერდობები შემოსილია წიფლის, ნაძვისა და შერეული ტყით, უფრო მაღლა სუბალპური და ალპური მდელოებია.

## ლიტერატურა 
* Jiří Čížek a kolektiv: Rumunské a bulharské hory. Olympia, Praha, 1986

კატეგორია:რუმინეთის ქედები
ტაშისკარის არხი

**ტაშისკარის არხი**, *დოღლაურის არხი* — საინჟინრო სარწყავი სისტემა შიდა ქართლის მხარეში. იწყება სოფელ ტაშისკართან, მდინარე მტკვრის მარცხენა ნაპირზე, მიემართება აღმოსავლეთისკენ, შემდეგ უხვევს ჩრდილო-აღმოსავლეთისკენ, სოფელ ზემო შაქშაქეთთან კვეთს მდინარე აღმოსავლეთის ფრონეს და მთავრდება სოფელ ბრეთის მახლობლად. სიგრძე 62 კმ, წყლის ხარჯი 12,0 მ³/წმ. მწყობრში ჩადგა 1959 წელს. რწყავს ხაშურისა და ქარელის მუნიციპალიტეტების სავარგულებს (10,4 ათასი ჰა).

## ლიტერატურა
კატეგორია:საქართველოს სარწყავი არხები
მოლდოვიანუ

**მოლდოვიანუ** () — რუმინეთის კარპატების უმაღლესი მწვერვალი. მდებარეობს რუმინეთში, ფეგერაშის მასივზე. სიმაღლე 2544 მ. რუმინეთის უმაღლესი წერტილი. აგებულია კრისტალური ქანებით. ფერდობები შემოსილია წიწვოვანი ტყითა და მაღალმთის მდელოებით.

## რესურსები ინტერნეტში 
* მოლდოვიანუ — გეოგრაფიული ენციკლოპედია 

კატეგორია:რუმინეთის მთები
ნეგოი

**ნეგოი** () — მთა სამხრეთ კარპატებში, ფეგერაშის მასივზე, რუმინეთში. სიმაღლე 2535 მ. რუმინეთის მწვერვალებს შორის სიმაღლით მეორე ადგილზეა მოლდოვიანუს შემდეგ (2544 მ).

## რესურსები ინტერნეტში 
* ფეგერაშის მასივის ფოტოგალერეა 

კატეგორია:რუმინეთის მთები
კელიმანის ეროვნული პარკი

**კელიმანის ეროვნული პარკი** () — ეროვნული პარკი (დაცული ტერიტორია) რუმინეთში, კელიმანის მთებში. დაარსდა 2000 წელს. ფართობი 24.041 ჰა. ადმინისტრაციულად მოქცეულია მურეშის (45%), სუჩავის (35%), ჰარგიტისა (15%) და ბისტრიცა-ნესეუდის (5%) ჟუდეცებში.

## რესურსები ინტერნეტში 
* ოფიციალური საიტი 

კატეგორია:რუმინეთის ეროვნული პარკები
კატეგორია:2000 წელს დაარსებული დაცული ტერიტორიები
ტაშირის სერი

**ტაშირის სერი** — ქედი საქართველოში, სამცხე-ჯავახეთის მხარის ბორჯომის მუნიციპალიტეტში. წარმოადგენს მესხეთის ქედის აღმოსავლეთი ბოლოს განშტოებას. მდინარეებს ბანისხევსა და ლიკანისხევს შორის (მტკვრის მარცხენა შენაკადები). გამოეყოფა ლომისმთის ერთ-ერთ ტოტს. შუა ნაწილის მწვერვალის სიმაღლეა 1654 მ. აგებულია ეოცენური ვულკანოგენური წყებით. შემოსილია ფოთლოვანი და წიწვიანი ტყით.

## იხილეთ აგრეთვე 
* საქართველოს ქედების სია

## ლიტერატურა
კატეგორია:სამცხე-ჯავახეთის მხარის ქედები
ჰარგიტა

**ჰარგიტა**, **ჰარგიტეი** () — ვულკანური ქედი კარპატებში, რუმინეთის ტერიტორიაზე. სიგრძე ჩრდილოეთიდან სამხრეთისაკენ დაახლოებით 70 კმ, სიგანე 25 კმ. ყველაზე მაღალი მწვერვალის სიმაღლეა 1801 მ (მთა ჰარგიტა-მედერაში). ჰარგიტეი წარმოადგენს „მსხვილ ანდეზიტურ მასასა“ და ევროპის ფარგლებში არსებულ უდიდეს ვულკანურ სხეულს.

## ლიტერატურა 
* Jiří Čížek a kolektiv: Rumunské a bulharské hory. Olympia, Praha, 1986.

კატეგორია:რუმინეთის ქედები
ბუკურა

**ბუკურა** () — მყინვარული ტბა რუმინეთში. მდებარეობს რეტეზატის მთებში, ზღვის დონიდან 2040 მ სიმაღლეზე. ზედაპირის ფართობი 0.08 კმ², მაქსიმალური სიღრმე 15.5 მ. უკავია მყინვარული ცირკი. საზრდოობს წყაროებით. მოქცეულია რეტეზატის ეროვნულ პარკში. 

## სქოლიო
კატეგორია:რუმინეთის ტბები
კატეგორია:ტბები ანბანის მიხედვით
ტაშტახტი

**ტაშტახტი** — უღელტეხილი საქართველოსა და თურქეთის (არტაანის პროვინცია) საზღვარზე, აჭარის ავტონომიურ რესპუბლიკაში, ხულოს მუნიციპალიტეტში. მდებარეობს არსიანის ქედზე, გოდერძის უღელტეხილის სამხრეთით, მდინარე ხირხატისწყლის (სხალთის მარჯვენა შენაკადი) სათავეში. სიმაღლე ზღვის დონიდან 2291 მ. ტაშტახტის მიდამო აგებულია პალეოგენური ტუფ-ბრექჩიებით, ტუფ-ქვიშაქვებითა და ანდეზიტური განფენებით. კალთები შემოსილია სუბალპური ბალახეულით.

## ლიტერატურა
კატეგორია:აჭარის ავტონომიური რესპუბლიკის უღელტეხილები
გუმბათის ქვეშ (რომანი)

„**გუმბათის ქვეშ**“ () — სტივენ კინგის რომანი. გამოიცა 2009 წლის 10 ნოემბერს. ნაწარმოებზე კინგი ჯერ კიდევ 1970-ანი წლებიდან მუშაობს, თუმცა ორჯერ დაწყებული საქმე ორჯერვე მიატოვა და 2000-იან წლებში შეძლო საფუძვლიანად გადაემუშავებინა მასალა და დაესრულებინა კიდეც. აღსანიშნავია, რომანის თავდაპირველი სათაურიც ისევე ჟღერდა, როგორც საბოლოო ვერსია. თუმცა 1980-ანი წლების დამდეგს, როდესაც მწერალმა ხელმეორედ სცადა რომანის დასრულება, სამუშაო სათაურად „კანიბალები“ შეურჩია. მეორე სათაური ერთგვარი, თუმცა არაპირდაპირი, ახსნაა რომანის შინაარსისას. თავად კინგის თქმით, მან, როგორც მწერალმა, სცადა მკითხველი საზოგადოებისთვის ეჩვენებინა ადამიანების ქცევა, როდესაც ისინი გარე სამყაროს მოსწყდებიან და მიკროსამყაროში ჩაიკეტებიან.

## სიუჟეტი
ამოუხსნელი ფენომენი რადიკალურად ცვლის დაბა ჩესთერს-მილის ცხოვრებას ამერიკის მენის შტატში. უცნაური, უხილავი ბარიერი გუმბათივით ჩამოეფარება დაბის დიდ ნაწილს და გარე სამყაროს მოსწყვეტს მცხოვრებლებიანად. გუმბათი გაუმტარია, თუმცა გამჭვირვალე. მასში ვერ გადიან ვერც ადამიანები, ვერც ძლიერი ტექნიკა. გუმბათის ქვეშ მოყოლილები კი ძლიერ ემოციურ შოკში იმყოფებიან და საშველს ელიან.

## გამოცემა 
ქართულ ენაზე რომანი სამ ტომად დაიბეჭდა 2014 წელს გამომცემლობა „პალიტრა L-ს“ მიერ; მთარგმნელი ლევან ინასარიძე.

## რესურსები ინტერნეტში 
* Under the Dome audio book review at SFReader.com 
*

კატეგორია:სტივენ კინგის რომანები
კატეგორია:2009 წლის რომანები
მარმარაი

მინიატიურა|მარმარაი — ყველაზე ღრმა წყალქვეშა გვირაბი მსოფლიოში
**მარმარაი** () — სარკინიგზო ტრანსპორტი თურქეთის ქალაქ სტამბოლში, რომელიც ქალაქის აზიურ ნაწილს, გებზეს, ზღვისქვეშა გვირაბით აკავშირებს ევროპულ ჰალიკალისთან. 13,6 კმ სიგრძის სარკინიგზო ხაზის გვირაბი ბოსფორის სრუტის ქვეშ 1,4 კმ-ზე გადის. ხაზზე სულ 41 სადგურია.

გვირაბის მშენებლობა 2004 წელს დაიწყო თურქულ-იაპონურმა კონსორციუმმა, დაფინანსება კი იაპონიის საერთაშორისო თანამშრობლობის სააგენტოსა და ევროპის საინვესტიციო ბანკის მიერ მოხდა.

რკინიგზის პროექტში, გვირაბით მგზავრთა ნაკადის გარდა, ტვირთების გადაზიდვის საკითხიც იგულისხმება. ხაზი ექსპლუატაციაში 2013 წლის 29 ოქტომბერს შევიდა.

## რესურსები ინტერნეტში 
* ოფიციალური საიტი 

კატეგორია:ტრანსპორტი თურქეთში
ტაძრეული

**ტაძრეული**, *ტაძრობილი* — მეფის ან მთავრის კარის არათავისუფალი მსახურეული პირი, „შინაური“ ძველ საქართველოში. ფეოდალიზაციის პროცესში ტაძრეულთა რიგებს შეემატნენ არისტოკრატიული წრის წარმომადგენლები. ძველ ტაძრეულთა ზედა ფენაც ფეოდალებად იქცა და ჩამოყალიბდა მეფის კარზე მუდმივად მყოფი მსახურეული პირების წრე — იგივე „დარბაზის ერი“, „ერი პალატისა“, „შინაურნი“. ტაძრეულებს შეადგენდნენ მაღალი რანგისა და სახელოს მფლობელი ტაძრეული აზნაურები. არათავისუფალი მსახურეული პირები — დომენის წვრილი ე. წ. „ხელით“ აზნაურები და მსახურები. XI—XV საუკუნეებში ტაძრეულები ეჯიბის ხელქვეითნი იყვნენ. მაღალი რანგის ტაძრეულად „დაწესება“ საგანგებო ცერემონიალით ხდებოდა. ტაძრეულები შეადგენდნენ „მუდმივ ჯარს მეფის კარზე“ (ნიკო ბერძენიშვილი), მეფის ძირითად სამხედრო დასაყრდენს. დასავლეთ ევროპაში ტაძრეულს შეესატყვისებოდა „პალატინი“.

## ლიტერატურა
**ჩხატარაიშვილი ქ.,* ნარკვევები სამხედრო საქმის ისტორიიდან ფეოდალურ საქართველოში, თბ., 1979;

კატეგორია:თანამდებობები ძველ საქართველოში
Assassin’s Creed IV: Black Flag

**Assassin’s Creed IV: Black Flag** — კომპიუტერული თამაშების სერიის მეცხრე ნაწილი, მულტიპლატფორმული თამაში  მოქმედებით-სათავგადასავლო ჟანრში, რომელსაც ქმნის Ubisoft Montreal-ი.

თამაში არის Assassin’s Creed III-ის ისტორიის გაგრძელება, სადაც მთავარი გმირი არის „აბსტერგოს“ ანალიტიკოსი, რომელიც იკვლევს დესმონდ მაილსის გენეტიკურ მეხსიერებას. ისტორიული პერიოდის გმირი კი ედვარდ კენვეია (ინგლ. *Edward Kenway*), ჰეითემ კენვეის მამა, და კონორის პაპა. თამაშის მოქმედება მიმდინარეობს პირატობის ოქროს ხანაში, კარიბის ზღვაში, რამდენიმე კუნძულზე როგორიცაა იამაიკა, კუბა, ბაჰამის კუნძულები და სხვა.

პროექტის სლოგანია „ახალი ერა, ახალი მკვლელი, ახალი წესები“. 

## თამაშის პროცესი 
2013 წლის 4 მარტს ინტერნეტში გაჩნდა დაწვრილებითი ინფორმაცია თამაშის შესახებ, რომელიც იყო წარმოდგენილი Ubisoft-ის მიერ დახურულ პრეზენტაციაზე, გახდა ცნობილი რომ ამ ნაწილს დაემატება სრულიათ გახსნილი მსოფლიო, შედგენილი 50 ადგილით რომელიც თავისში შეიცავს დიდ ქალაქებს, პატარა დასახლებებს, მაიას ნანგრევები, ჯუნგლები, ჭაობები და გამოქვაბებულები. თამაში დიდ ყურადღებას აქცევს საზღვაო ბრძოლას, აქ ასევე არის სხვადასხვა კლასები გემებისთვის. მოთამაშესთვის ხელმისაწვდომი იქნება საკუთარი გემი სახელად „*გალკა*“, რომელზედაც შესაძლებელი იქნება მოდიფიკაციების დაყენება.

* მოქმედება ხდება 1715 წელს კარიბებში;
* ჩნდება შესაძლებლობა რომ მოთამაშემ საკუთრად აირჩიოს მეზღვაურთა ეკიპაჟი;
* საყვინთავი ზარის მეშვეობით შესაძლებელი იქნება წყალში ჩასვლა და ჩაძირულები გემების/საგანძურების გამოკვლევა;
* შეიცვალა აბორდაჟის პროცესი;
* თანამედროვე სიუჟეტის მოქმედებები შესრულდება კანადა, მონრეალში;
* თამაშის პროცესი თანამედროვე ერაში მარტო გამოკვლევითი ხასიეთი აქვს და არ იქნება არანაირი საბრძოლო სიტუაცია;
* შესაძლებელი ხდება ვეშაპებზე ნადირობა;
* თამაშის 60% მოხვდება ხმელეთზე, დანარჩენი 40% კი ზღვაში;
* შეაიარაღებების სახეობები იმატებს სხვა ნაწილებთან შედარებით;
* ახლა მტერს შეუძლია წყალში ცურვა;
* შეიძლება პირატული სიმღერების პოვნა, რომელსაც ეკიპაჟის წევრები იმღერებენ მოგზაურობის დროს;
* "არწივის მხედველობა" გაუმჯობესდა, შეიძლება მტრის მონიშვნა და კედლის იქით ხედვა;
* საკონტროლო პუნქტის გასვლის შემდეგ სხვადასხვა ადგილებში შესაძლებელი იქნება სწრაფი მოგზაურობა;
* როდესაც ედუარდი შეხვდება მკვლელებს ის სრულად არ იქნება დარწმუნებული რომ მათ დაეხმაროს;
* როდესაც მოთამაშე ჩავა შემთხვევით კუნძულზე, დაეწერება რისი პოვნა და შესრულება შეიძლება;
* პლანტაციებზე შესაძლებელია მფლობელისგან გასაღების მოპარვა და არსებული პლანტაციის ქონების გაძარცვა;
* სრულ თამაშის გავლას სჭირდება 70 საათი.

## მუსიკა 
## სქოლიო 
კატეგორია:Assassin's Creed
კატეგორია:ღია სამყაროს ვიდეო თამაშები
USS Mount Whitney (LCC-20)

**USS Mount Whitney (LCC/JCC 20)** — აშშ-ის ფლოტის ამფიბიური კლასის სამხედრო გემი; მეექვსე ფლოტის საფლანგო ხომალდი. ამავე დროს ის ნატოს ქვედანაყოფ *Joint Command Lisbon*-ისა და ნატოს სარდლობის განკარგულებებს ასრულებს. წარსულში, ოთხი წლის მანძილზე იგი მსახურობდა როგორც COMSTRIKFLTLANT მეორე ფლოტში. 

1969 წლის 1 იანვარს კლასიფიცირდა როგორც LCC-20, 8 იანვარს კი გადასაწყობად გადაეცა ვირჯინიის გემთმშენებელ Newport News Shipbuilding-ს. 

## ეტიმოლოგია
გემს სახელი ეწოდა კალიფორნიაში მდებარე სიერა-ნევადის მასივის უიტნის მთისგან. უიტნის მთა აშშ-ის ერთ-ერთი უმაღლესი მწვერვალია და მისი სიმაღლე ზღვის დონიდან 4 421 მეტრს შეადგენს. 

## შესაძლებლობები
200px|მინიატიურა|მარცხნივ|ხომალდის ემბლემა
კონტროლის, კომუნიკაციების, კომპიუტერების, სადაზვერვო მოწყობილობების (C4I) თვალსაზრისით, Mount Whitney ერთ-ერთი საუკეთესო გემია. 

გემს შეუძლია გადასცეს და მიიღოს საიდუმლო ინფორმაციების დიდი მოცულობა დედამიწის ნებისმიერი წერტილიდან, რისთვისაც იყენებს  HF, UHF, VHF და SHF (სატელიტური კომუნიკაციები) საკომუნიკაციო არხებს. 

2008 წლის აგვისტოში, რუსეთ-საქართველოს ომის დროს Mount Whitney ჰუმანიტარული მისიით შავ ზღვაში გაიგზავნა, რის შემდეგაც ის ნატოს პირველი გემი გახდა, რომელის საქართველოში, ფოთის პორტში შევიდა.

## რესურსები ინტერნეტში
* USS *Mount Whitney* official Site 
* Photos 
* navysite.de: USS *Mount Whitney*
* USS *Mount Whitney* (LCC-20) command histories – Naval History & Heritage Command

1971 
1972 
1973 
1974 
1975 
1976 
1977 
1978 
1979 
1980 
1981 
1982 
1984 
1984 
1985 
1986 
1987 
1988 
1989 
1990 
1991 
1992 
1993 

1994 
1995 
1996 
1997 
1998 
1999 
2000 
2001 
2002 
2004 

## სქოლიო
კატეგორია:აშშ-ის სამხედრო საზღვაო ძალები
კატეგორია:აშშ-ის სამხედრო გემები
გოჩა ტყებუჩავა

**გოჩა ტყებუჩავა** (დ. 24 ნოემბერი, 1963) — ქართველი და საბჭოთა ფეხბურთელი და ფეხბურთის მწვრთნელი.

## კარიერა 
### საკლუბო 
კარიერა დაიწყო თბილისის „ლოკომოტივში“ 1982 წელს. საბჭოთა კავშირის მეორე ლიგაში ჩატარებული რამდენიმე თამაშის შემდეგ გადავიდა თბილისის „დინამოში“, ჩაატარა მხოლოდ ერთი მატჩი სარეზერვო გუნდში და გადავიდა მოსკოვის „დინამოში“. საბჭოთა კავშირის უმაღლეს ლიგაში მისი დებიუტი შედგა 23 მაისს, მე–12 ტურის მატჩში ტაშკენტის „ფახთაქორის“ წინააღმდეგ, 46-ე წუთზე შეცვალა ალექსანდრე ბოროდიუკი და 86-ე წუთზე შეძლო გოლის გატანა. მთელ სეზონში ითამაშა 17 მატჩი და გაიტანა 3 გოლი. 1983 წლის სეზონში ასევე ითამაშა დინამოში, 1984 წელს კი გადავიდა ლანჩხუთის „გურიაში“. 3 წლის მანძლზე გოჩამ ჩაატარა 132 მატჩი და გაიტანა 16 გოლი. 1986 წელს იგი დაეხმარა გუნდს უმაღლეს ლიგაში გადასვლაში, მაგრამ შემდეგ სეზონში ბოლო ადგილის დაკავების გამო გუნდი ისევ პირველ ლიგაში დაბრუნდა, რის გამოც გოჩამ დატოვა გურია. 1988 წელს ჩაირიცხა თბილისის დინამოში, მაგრამ ზაფხულში ისევ გურიაში დაბრუნდა, სადაც ითამაშა 4 სეზონი, ჩაატარა 98 მატჩი და მიითვალა 4 გოლი.1991 დან 1992 წლამდე თამაშობდა იბერიაში, 1992 დან 1993 წლამდე ფინურ „ილვესში“. 1993–1994 წლებში ირიცხებოდა თბილისის „დინამოში“, ხოლო 1994 წელს გადავიდა ისრაელში, სადაც ითამაშა კარიერის დასასრულამდე (2000).

### სანაკრებო 
1983 წელს გოჩა გამოიძახეს საბჭოთა კავშირის ახალგაზრდულ ნაკრებში მსოფლიო ჩემპიონატზე, რომელიც მექსიკაში ჩატარდა, მაგრამ არც ერთი მატჩი არ უთამაშია.

ერთადერთი მატჩი საქართველოს ეროვნულ ნაკრებში ჩაატარა 1994 წლის 26 ივნისს ლატვიის წინააღმდეგ.

### სამწვრთნელო 
პროფესიონალური კარიერის შემდეგ ხელი მიჰყო მწვრთნელობას. 2001 წელს წვრთნიდა თბილისის დინამოს, 2004–2005 წლებში საქართველოს ახალგაზრდულ ნაკრებში, ხოლო 2012 ში ზუგდიდის ბაიას.

## რესურსები ინტერნეტში 
* პროფილი Soccerway-ზე 
* პროფილი Transfermarkt-ზე 
* პროფილი National-football-teams.com–ზე 
* სტატისტიკა Klisf-ზე
* fc-dynamo.ru

## სქოლიო 
კატეგორია:დაბადებული 1963
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:თბილისის ლოკომოტივის ფეხბურთელები
კატეგორია:მოსკოვის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:თბილისის დინამოს ფეხბურთელები
კატეგორია:აშკელონის ჰაპოელის ფეხბურთელები
კატეგორია:ქართველი ფეხბურთის მწვრთნელები
კატეგორია:თბილისის დინამოს მწვრთნელები
კატეგორია:საქართველოს ეროვნული საფეხბურთო ნაკრების მწვრთნელები
კატეგორია:ზუგდიდის მწვრთნელები
კატეგორია:დაბადებული 24 ნოემბერი
კატეგორია:ცოცხალი ადამიანები
მაროკოს ისტორია

მინი|მაღრიბი ბერბერების აჯანყების შემდეგ, VIII - საუკუნე
მინი|მაღრიბი აფრიკაში საფრანგეთის შეჭრამდე, XIX - საუკუნე
**მაროკოს ისტორია** — ანტიკური ხანის გათვალისწინების გარეშე დაახლოებით თორმეტ საუკუნეს ითვლის. 5000 წელზე მეტია რაც დღევანდელი მაროკოს ტერიტორიაზე ბერბერები ცხოვრობენ. ქვეყანა პირველად 789 წელს იდრისიდების დინასტიამ გააერთიანა, რომელსაც წინ არაბთა სახალიფოს წინააღმდეგ ბერბერთა განმათავისუფლებელი აჯანყება უძღვოდა. ალმორავიდების და ალმოჰადების დინასტიების პერიოდში მაროკო წარმოადგენდა დომინანტს მაღრიბსა და ალ-ანდალუსიაში. რეკონკისტამ დაასრულა ალმოჰადების ბატონობა პირენეს ნახევარკუნძულზე, რის შემდეგაც ბევრი მუსლიმი და ებრაელი დაბრუნდა მაროკოში. საადების დინასტიის მმართველობის დროს მაროკომ შეძლო ძალების კონცენტრაცია და იბრძოდა პორტუგალიელი და ოსმალო დამპყრობლების წინააღმდეგ. აჰმად I ალ-მანსურ საადის ხელისუფლებაში მოსვლამ მაროკოს ძლიერება კიდევ უფრო განამტკიცა რეგიონში და მან დაიწყო სონგაის იმპერიის დაპყრობა. ახმადის გარდაცვალების შემდეგ სულთანატი დაიყო მის შვილებს შორის. 1666 წელს სულთანატი ისევ გააერთიანდა ალაუიტების დინასტიის ქვეშ, რომელიც დღემდე წარმოადგენს მაროკოს სამეფო კარს. სახელმწიფოებრიობის განმტკიცება შეძლო ისმაილ იბნ-შარიფმა, მან თავისი შავი დაცვის დახმარებით ჯერ ინგლისელები 1684 წელს ტანჟერიდან განდევნა, ხოლო შემდეგ 1689 წელს ესპანელები ლარაშიდან. ალაუიტების დინასტიამ XIX საუკუნეში მაროკოს მიერ დამოუკიდებლობის მოპოვებაში მნიშვნელოვანი როლი ითამაშა. 1912 წელს ტანჟერისა და აგადირის კრიზისების შემდეგ ხელი მოეწერა ფესის ხელშეკრულებას, რომლის მიხედვითაც მაროკო გაიყო ფრანგულ და ესპანურ ნაწილებად. 1956 წელს 44 წლიანი ოკუპაციის შემდეგ მაროკო გახდა საფრანგეთისგან დამოუკიდებელი, როგორც მაროკოს სამეფო.

## იხილეთ აგრეთვე 
*მაროკოს მმართველთა სია
*აფრიკის ისტორია
*საჰარის არაბთა დემოკრატიული რესპუბლიკა

## ლიტერატურა 
* David Bensoussan, Il était une fois le Maroc : témoignages du passé judéo-marocain, éd. du Lys, www.editionsdulys.com, Montréal, 2010 (ISBN 2-922505-14-6). Second edition : www.iuniverse.com, Bloomington, IN, 2012, ISBN 978-1-4759-2608-8, 620p. ISBN 978-1-4759-2609-5 

## რესურსები ინტერნეტში 
*A short history of Morocco 
* Morocco 
*Early Twentiethth Century Timelines 
*The History of Morocco 
*Historical map of Morocco – c. 1600

კატეგორია:მაროკოს ისტორია
კატეგორია:ჩრდილოეთ აფრიკის ისტორია
კატეგორია:ისლამის ისტორია
განედი

**განედი** () — ერთ-ერთი კოორდინატი სფერულ კოორდინატთა სისტემის რიგში, რომელიც ადგენს დედამიწის ზედაპირის წერტილების მდგომარეობას (გეოგრაფიული კოორდინატები, გეოდეზიური კოორდინატები), ციურ სფეროებსა (ციური კოორდინატები) და მზის, მთვარისა და პლანეტების ზედაპირზე (ჰელიოცენტრული კოორდინატები, სელენოგრაფიული კოორდინატები, პლანეტოგრაფიული კოორდინატები). გეოგრაფიული განედი არის კუთხე, რომელსაც ქმნის მოცემული წერტილის შვეული ეკვატორის სიბრტყესთან. მანძილი დედამიწის ზედაპირის რომელიმე წერტილამდე ეკვატორის ჩრდილოეთით ან სამხრეთით, გამოხატული გრადუსებით. გეოგრაფიულ განედს აითვლიან ეკვატორიდან ჩრდილოეთით (ჩ. გ.) და სამხრეთით (ს. გ.) 0-იდან 90°-მდე. გეოგრაფიული განედი განსაზღვრავს წერტილის მდებარეობას დედამიწის ზედაპირზე. გეოგრაფიული განედი „φ“ არის კუთხე შვეულ ხაზსა და ეკვატორის სიბრტყეს შორის. ტერმინი „შვეული ხაზი“ აღნიშნავს მიმართულებას სიმძიმის ცენტრისაკენ („ასტრონომიული განედი“) ან პერპენდიკულარს მოცემული წერტილის ზედაპირისკენ („გეოდეზიური განედი“). უკანასკნელ შემთხვევაში „ზედაპირის“ გაგებაში ჩვეულებრივ, იგულისხმება დედამიწის ელიფსოიდის მიახლოებითი ფორმა. წერტილების გეოგრაფიული განედი, რომელიც განფენილია ჩრდილოეთ ნახევარფეროში (ჩრდილოეთი განედი) მიჩნეულია დადებითად, ხოლო წერტილების განედი სამხრეთ ნახევარსფეროში — უარყოფითად. გარდა ამისა, ეკვატორთან მიახლოებულ განედებს უწოდებენ „დაბალს“, ხოლო პოლუსებთან ახლოს მდებარე განედებს — „მაღალს“. ადგილის განედის განსაზღვრა შესაძლებელია ისეთი ასტრონომიული ხელსაწყოების დახმარებით, როგორებიცაა სექსტანტი და გნომონი (პირდაპირი გაზომვა), აგრეთვე შესაძლებელია GPS-ისა და GLONASS-ის სისტემების გამოყენებაც (ირიბი გაზომვა). 

## იხილეთ აგრეთვე 
* გეოგრაფიული კოორდინატები
* გრძედი

## რესურსები ინტერნეტში 
კატეგორია:გეოგრაფიული ტერმინები
კატეგორია:გეოდეზია
კატეგორია:ნავიგაცია
ტახტის მემკვიდრეობა

**ტახტის მემკვიდრეობა** — სამეფო ხელისუფლების მემკვიდრეობის წესები: მეფის არჩევა, მეფის მიერ თავისი მემკვიდრის წინასწარ შერჩევა, გარდაცვლილი მეფის უახლოესი მემკვიდრის მეფედ კურთხევა.

საქართველოში კლასობრივი საზოგადოების ადრინდელ ეტაპზე მეფედ ჩვეულებრივ იმას დასვამდნენ ხოლმე, ვინც სამეფო საგვარეულოში წინამორბედი მეფის ყველაზე მახლობელი ნათესავი და წლოვანებით უხუცესი იყო. გაერთიანებულ  ფეოდალურ საქართველოში კი, როგორც წესი, ტახტის მემკვიდრეობა პირმშოობას ემყარებოდა. თუ მეფეს მხოლოდ ასული ჰყავდა, იგი „ძედ“ და მემკვიდრედ ითვლებოდა. ქართველ მეფეებს მემკვიდრე ხშირად თავიანთ სიცოცხლეშივე აჰყავდათ ტახტზე „თანამოსაყდრედ“. მეფე ქალი ტახტზე მამაკაცის უფლებით სარგებლობდა, ტახტის მემკვიდრეს თავის გვარს აძლევდა, ხოლო მის ქმარს საკუთარი გვარის, ე. ი. ახალი დინასტიის დამკვიდრების უფლება აღკვეთილი ჰქონდა.

## ლიტერატურა
**ცინცაძე ი.,* ძიებანი რუსეთ-საქართველოს ურთიერთობის ისტორიიდან (X—XVI სს.), გვ., 140,თბ., 1956
**ჯავახიშვილი ივ.,* ქართული სამართლის ისტორია, წგნ. 2, ნაკვ. 2, ტფ., 1929;

კატეგორია:მონარქია
ოტ-ატლას-ორიენტალის ეროვნული პარკი

**ოტ-ატლას-ორიენტალის ეროვნული პარკი** () — ეროვნული პარკი მაროკოში, მიდელტის პროვინციაში. მოიცავს 49 000 ჰექტარ ტერიტორიას ატლასის მთებსა და მის მიმდებარედ, აღმოსავლეთით. 

ეროვნული პარკი შეიქმნა კულტურული ღირებულებებისა და ისეთი სახეობების დაცვის მიზნით, როგორებიცაა ბერბერული ცხვარი, გაზელი კიუვიე, სხვადასხვა ფრინველი, ამფიბია, რეპტილია და ვეგეტაცია.

## იხილეთ აგრეთვე
*მაროკოს ეროვნული პარკების სია

## რესურსები ინტერნეტში
* Parc National du Haut Atlas Oriental . Birdlife International. Accessed 2011-11-15.

## სქოლიო
კატეგორია:მაროკოს ეროვნული პარკები
კატეგორია:2004 წელს დაარსებული დაცული ტერიტორიები
Bad (მაიკლ ჯექსონის სიმღერა)

„**Bad**“ — ამერიკელი მომღერალ მაიკლ ჯექსონის სიმღერა. იგი გამოვიდა 1987 წლის სექტემბერში, ლეიბლზე Epic Records, როგორც მეორე სინგლი მომღერლის ამავე სახელწოდების ალბომიდან. სიმღერის ავტორი, კომპოზიტორი და თანაპროდიუსერი ჯექსონია, ხოლო პროდიუსერი - კუინსი ჯონსი. ჯექსონის თქმით, სიმღერა შთაგონებული იქნა რეალური ამბით, რომელზეც წაკითხული ჰქონდა.

თავდაპირველად დაგეგმილი იყო სიმღერის პრინსის თანამონაწილეობით ჩაწერა, თუმცა გეგმები წარუმატებელი გამოდგა.

სიმღერის მუსიკალური ვიდეო, გადაღებული მარტინ სკორსეზეს მიერ, უესლი სნაიპსის მონაწილეობით, გამოვიდა 1987 წლის ბოლოს.

## სიმღერების სია
***ბრიტანეთი 7" სინგლი**
# "Bad" (7" სინგლის მიქსი) – 4:06
# "Bad" (საცეკვაო რემიქსი, რადიოს ვერსია) – 4:54

***ბრიტანეთი 12" სინგლი**
# "Bad" – 4:06
# "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:24
# "Bad" (დაბ ვერსია) – 4:05
# "Bad" (ა კაპელა) – 3:49

***აშშ / Europe 7" სინგლი**
# "Bad" – 4:06
# "I Can't Help It" – 4:28

***აშშ CD სინგლი**
# "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:24
# "Bad" (7" სინგლის მიქსი) – 4:06
# "Bad" (საცეკვაო რემიქსი, რადიოს ვერსია) – 4:54
# "Bad" (დაბ ვერსია) – 4:05
# "Bad" (ა კაპელა) – 3:49

;*Visionary*-ს სინგლი
***CD მხარე**
# "Bad" (7" სინგლის მიქსი) – 4:06
# "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:22

***DVD მხარე**
# "Bad" (მუსიკალური ვიდეო) – 4:19

## სქოლიო
კატეგორია:მაიკლ ჯექსონის სიმღერები
კატეგორია:1987 წლის სიმღერები
კატეგორია:1987 წლის სინგლები
კატეგორია:2012 წლის სიმღერები
კატეგორია:2012 წლის სინგლები
კადეშის ზავი

[მინიატიურა|კადეშის ზავის ხეთური ვერსია (ინახება [სტამბოლის არქეოლოგიური მუზეუმი|სტამბოლის არქეოლოგიურ მუზეუმში).]]
[200px|მინიატიურა|კადეშის ზავის ეგვიპტური ვერსია [კარნაკი|კარნაკში, ამონ-რას ტაძრის კედელზე.]]
**კადეშის ზავი** (ასევე **მარადიული ზავი** ან **ვერცხლის ზავი**) — ზავი ეგვიპტის ფარაონ რამსეს II-სა და ხეთების მეფე ხათუსილი III-ს შორის. ზავი მიჩნეულია მსოფლიოში პირველ სამშვიდობო ხელშეკრულებად. ხეთური ორიგინალი ინახება სტამბოლის არქეოლოგიურ მუზეუმში, ხოლო მისი ასლი - ნიუ-იორკის გაერთიანებული ერების ორგანიზაციის შტაბ-ბინაში.

ზავი დადებულია რამსეს II-ის მეფობის ოცდამეერთე წელს. ზავმა ბოლო მოუღო ორ სახელმწიფოს შორის კონფლიქტს სირია-პალესტინის საზღვარზე. ტექსტის დედანი ვერცხლის ფირფიტებზე ყოფილა ამოტვიფრული, რომლებიც დღეს დაკარგულად ითვლება. ეგვიპტური ვერსია შემორჩენილია კარნაკის ტაძრის კედლებზე. ეგვიპტური ვერსია ბევრად ვრცელია ხეთურზე. მეცნიერების ვარაუდის თანახმად, ეგვიპტელებმა ხათუსილი III-ს შემოკლებული ვერსია გაუგზავნეს, სადაც მთელი რიგი მუხლები ამოღებული იყო.

ტექსტის მიხედვით ხათუსილი III-ის წარგზავნილები ჩადიან პი-რამსესში და ზავს დებენ ეგვიპტის ფარაონ რამსეს II-სთან. რამსესმა აღიარა ხათუსილის ლეგიტიმურობა სამეფო ტახტზე. ხეთებს გადაეცათ ქალაქები ამურუ და კადეში, ხოლო ეგვიპტეს შეუნარჩუნდა ფინიკია. რაც შეეხება სირიის ტერიტორიას იგი ორად გაიყო. ქვეყნის ჩრდილოეთი ნაწილი ხეთებს გადაეცათ, ხოლო სამხრეთი ეგვიპტელებს. ხელშეკრულების მიხედვით ომი სამუდამოდ გამოირიცხა ამ ორი ქვეყნის ურთიერთობებში. ზავი შეეხო ლტოლვილებსაც, ორივე ქვეყანას უნდა დაებრუნებინა ისინი თავიანთ ქვეყანაში, თან ისე რომ არ დაესაჯა თავისი ქვეყნის ხელისუფლებას.

ზავის შედეგად ქვეყნებს შორის მშვიდობა დამყარდა, სულ მალე რამსეს II-მ ცოლად შეირთო ხათუსილი III-ის ასული მაათორნეფრურა, რომელსაც ეგვიპტელებმა ნეფერურა შეარქვეს.

## იხილეთ აგრეთვე 
* სამშვიდობო ხელშეკრულებების სია

## ლიტერატურა 
* ლაშა კერესელიძე, კადეშის ბრძოლა, ჟურნალი „ისტორიანი“, № 11 (35), 2013, ნოემბერი.
* Bederman, David J. International law in antiquity, Cambridge University Press, 2001. ISBN 978-0-521-79197-7
* "Boğazköy: Excavations" in Historical dictionary of the Hittites, Burney, Charles Allen. Scarecrow Press, 2004. ISBN 978-0-8108-4936-5
* Fitzgerald, Stephanie. Ramses II: Egyptian Pharaoh, Warrior, and Builder, Compass Point Books, 2008. ISBN 978-0-7565-3836-1

## რესურსები ინტერნეტში 
* რამსეს II-სა და ხათუსილი III-ს შორის დადებული ზავის ხეთური და ეგვიპტური ვერსიები 

კატეგორია:სამშვიდობო ხელშეკრულებები
კატეგორია:ძველი ეგვიპტე
კატეგორია:ხეთები
ქვემო დუნაის ვაკე

მინი|270პქ|ქვემო დუნაის ვაკე 
**ქვემო დუნაის ვაკე**, **რუმინეთის დაბლობი** () — ვაკე რუმინეთსა და ბულგარეთის ჩრდილოეთ ნაწილში, კარპატებსა და ბულგარეთის პლატოს შორის. სიგრძე 560 კმ. ზედაპირი დახრილია 150-200 მ-იდან (დასავლეთით) 10-50 მ-მდე (აღმოსავლეთით). წარმოადგენს ტექტონიკური გაღუნვის არეს, რომელიც ამოვსებულია მეზო-კაინოზოური ნალექებით. დაფარულია პლეისტოცენური ასაკის ალუვიონითა და ლიოსით. ზედაპირი ბორცვიანია, დანაწევრებულია ხევ-ხეობებითა და ხრამებით. კარპატების მთისწინეთში არის გამოზიდვის კონუსები. დუნაის ხეობაში და დელტაში ჭაობები და ტბებია. ჰავა ზომიერია, კონტინენტური. იანვრის საშუალო ტემპერატურა –1, –3°C, ივლისის 22-23°C. ნალექები 400-600 მმ წელიწადში. ზაფხული გვალვიანია. ქვემო დუნაის ვაკე თითქმის მთლიანად დახნულია. წყალგამყოფებზე შემორჩენილია მუხის ტყის რაყები. ჭალებში ტირიფნარი, მურყნარი, ვერხვნარი და ჭაობებია. ქვემო დუნაის ვაკეზეა რუმინეთის დედაქალაქი ბუქარესტი.

## ლიტერატურა 
კატეგორია:რუმინეთის ვაკეები 
კატეგორია:ბულგარეთის ვაკეები
რაინერ ცობელი

**რაინერ ცობელი** (დ.3 ნოემბერი, 1948, ვრეშტედტი, გერმანია) — გერმანელი ყოფილი ფეხბურთელი და მწვრთნელი, 2008–2009 წლებში წვრთნიდა თბილისის „დინამოს“.

## ტიტულები
* ევროპის თასი გამარჯვებული: 1974, 1975, 1976.
* საკონტინენტთაშორისო თასი გამარჯვებული: 1976.
* ბუნდესლიგა ჩემპიონი: 1972, 1973, 1974.
* ბუნდესლიგა მეორე ადგილი:1971.
* გერმანიის თასი გამარჯვებული: 1971.

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  
* პროფილი Footballdatabase.eu-ზე  

კატეგორია:გერმანელი ფეხბურთელები
კატეგორია:დაბადებული 1948
კატეგორია:მიუნხენის ბაიერნის ფეხბურთელები
კატეგორია:თბილისის დინამოს მწვრთნელები
კატეგორია:გერმანელი ფეხბურთის მწვრთნელები
კატეგორია:დაბადებული 3 ნოემბერი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
დუშან უჰრინი

**დუშან უჰრინი** (დ.5 თებერვალი, 1943) — ჩეხი ყოფილი ფეხბურთელი და მწვრთნელი, 2006 – 2008 წლებში წვრთნიდა თბილისის „დინამოს“. მიუხედავად იმისა, რომ იგი დაიბადა ჩეხოსლოვაკიის სლოვაკურ ნაწილში, 16 წლის ასაკიდან ცხოვრობდა პრაღაში.

იგი წვრთნიდა ჩეხეთის ეროვნულ საფეხბურთო ნაკრებს 1996 წლის ევროპის საფეხბურთო ჩემპიონატზე, სადაც ჩეხეთის ეროვნულმა ნაკრებმა მეორე ადგილი დაიკავა.

მისი შვილი დუშან უჰრინი უმცროსი ასევე მწვრთნელია, 2012-2013 წლებში იგი თბილისის „დინამოს“ თავკაცობდა.

## ტიტულები 
### მწვრთნელის რანგში 
***ალჟირის თასი:**
****გამარჯვებული (1):** 1978

***კვიპროსის თასი:**
****გამარჯვებული (1):** 1989

***ჩეხოსლოვაკიის პირველი ლიგა:**
****გამარჯვებული (1):** 1992-93

***ჩეხოსლოვაკიის საფეხბურთო თასი:**
****გამარჯვებული (1):** 1992

***ევროპის საფეხბურთო ჩემპიონატი:**
****მეორე ადგილი (1):** 1996

***საუდის ფედერაციის თასი:**
****გამარჯვებული (1):** 1998

***აზიის თასების მფლობელთა თასი:**
****გამარჯვებული (1):** 1998

***საქართველოს უმაღლესი ლიგა:**
****გამარჯვებული (1):** 2007-08

## რესურსები ინტერნეტში 
* პროფილი Soccerway-ზე 
* პროფილი Transfermarkt-ზე 
* პროფილი Weltfussball.de-ზე 

კატეგორია:დაბადებული 1943
კატეგორია:ჩეხი ფეხბურთელები
კატეგორია:ჩეხი ფეხბურთის მწვრთნელები
კატეგორია:თბილისის დინამოს მწვრთნელები
კატეგორია:ტეპლიცეს მწვრთნელები
კატეგორია:პრაღის სპარტას მწვრთნელები
კატეგორია:დაბადებული 5 თებერვალი
კატეგორია:ცოცხალი ადამიანები
მუჰამედ VI

**მუჰამედ VI ბენ ალ-ჰასანი** (, დ. 21 აგვისტო 1963, რაბატი) — მაროკოს მეფე 1999 წლიდან.

დაიბადა ალაუიტების დინასტიის მეფე ჰასან II-ისა და ცნობილი ბერბერული ტომის წარმომადგენლის ლალა ლატიფა ჰამუს ოჯახში. 1999 წლის 23 ივლისამდე იყო პრინცი, ხოლო მამის გარდაცვალებიდან რამდენიმე საათში გახდა მაროკოს 23-ე მონარქი (მე-3 მეფე) ალაუიტების დინასტიიდან, რომელიც მაროკოს მართავს 1666 წლიდან.

მუჰამედ VI-ს ჰყავს მეუღლე ლალა სალმა და ორი შვილი: ტახტის მემკვიდრე მულაი ჰასანი, რომელიც დაიბადა 2003 წელს და 2007 წელს დაბადებული ლალა ჰადიჯა.

## რესურსები ინტერნეტში 
* მაროკოს სამეფო ოჯახის ოფიციალური საიტი  
* *Капитонов К.* Новый король Марокко Мухаммед Шестой сын Хасана Второго 

კატეგორია:მაროკოს მეფეები
კატეგორია:აფრიკის მონარქები
კატეგორია:დაბადებული 1963
კატეგორია:დაბადებული 21 აგვისტო
კატეგორია:ცოცხალი ადამიანები
იდრისი

**იდრისი** მამაკაცის არაბული სახელია და იგი შეიძლება აღნიშნავდეს:

* იდრისი — მთავარანგელოზი ისლამში
* იდრისი — წინასწარმეტყველი ისლამში.
* იდრის I — მაროკოს მეფე იდრისიდების დინასტიიდან.
* იდრის I — ლიბიის მეფე.
* იდრის დები — ჩადის პრეზიდენტი 1990 წლიდან.
* იდრის ალუმა — ბორნუს სახელმწიფოს მმართველი 1580-1617 წწ.

კატეგორია:მრავალმნიშვნელოვანი გვერდები გვარის შემცველი სიებით
ტბათანა (მთა)

**ტბათანა** — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარი ქედის სამხრეთ კალთაზე, მდინარეების ქვაჩადალისა და ბაწარის (ალაზნის მარჯვენა შენაკადები) წყალგამყოფზე. სიმაღლე ზღვის დონიდან 2300 მ. აგებულია ქვედა და შუაიურული ფიქლებით. მთის ზემო და შუა კალთებზე ალპური და სუბალპური საძოვრებია, ქვემოთ — წიფლის ტყეები. ტყის დამრეც ფერდობებზე წოვათუშების საზაფხულო აგარაკებია.

## ლიტერატურა
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
ტბათანა

**ტბათანა** — ქართულ წყაროებში მოხსენიებული გეოგრაფიული სახელი — მაღალმთიანი საძოვარი მდინარეების ალაზნისა და ილტოს სათავეებში. აქ გადის წოვათუშების უძველესი სამესაქონლეო ტრასა —„ცხვრის გზა“ — შირაქის საზამთრო საძოვრებიდან თუშეთის იალაღებისკენ.

## ფოტოგალერეა

Image:Tbatana_1.jpg|ტბათანა, 2007 წ.
Image:Tbatana_2.jpg|ტბათანა, 2007 წ.
Image:Tbatana_4.jpg|ტბა
Image:Tbatana_3.jpg
Image:Tbatana_5.jpg
Image:Tbatana_6.jpg

## ლიტერატურა
კატეგორია:საქართველოს ისტორიული ტოპონიმები
კატეგორია:კახეთი